b'\n_START_ARTICLE_\nAnadyr\n_START_PARAGRAPH_\nAnadyr (russisk: \xd0\x90\xd0\xbd\xd0\xb0\xcc\x81\xd0\xb4\xd1\x8b\xd1\x80\xd1\x8c, tsjuktsjisk: \xd0\x9a\xd0\xb0\xd0\xb3\xd1\x8b\xd1\x80\xd0\xb3\xd1\x8b\xd0\xbd, Kagyryn) er en by og administrativt senter i det autonome omr\xc3\xa5det Tsjukotka i Russland. Anadye er Russlands \xc3\xb8stligste by. Den ligger ved Anadyrbukta, som er en del av Beringhavet, ved utl\xc3\xb8pet av elvene Anadyr og Velikaja. Innbyggertall: 11\xc2\xa0038 (folketelling 2002), 17\xc2\xa0094 (folketelling 1989).\n_START_SECTION_\nHistorie\n_START_PARAGRAPH_\nAnadyr ble grunnlagt 3. august 1889 under navnet Novo-Mariinsk (russisk: \xd0\x9d\xd0\xbe\xd0\xb2\xd0\xbe-\xd0\x9c\xd0\xb0\xd1\x80\xd0\xb8\xd0\xb8\xd0\xbd\xd1\x81\xd0\xba). I 1923 ble navnet endret til Anadyr, oppkalt etter fortet som Semjon Dezjnjov fikk bygget noe lengre opp i elva. Anadyr fikk bystatus i 1965.\n_START_SECTION_\nKlima\n_START_PARAGRAPH_\nMinimumstemperaturen som har v\xc3\xa6rt m\xc3\xa5lt i l\xc3\xb8pet av de siste hundre \xc3\xa5rene, er \xe2\x88\x9251,1 grader celsius.\n_START_SECTION_\n\xc3\x98konomi og n\xc3\xa6ringsliv\n_START_PARAGRAPH_\nFiskerihavna i Anadyr ligger innerst i Anadyrbukta. Etter den vedvarende nedgangen p\xc3\xa5 1990-tallet har det etter \xc3\xa5rhundreskiftet utviklet seg nye n\xc3\xa6ringsgrener, blant annet eggproduksjon, med en \xc3\xa5rlig produksjon p\xc3\xa5 800\xc2\xa0000 egg. I 2001 ble det startet produksjon fra et gassfelt ved Zapadnojesj\xc3\xb8en, som Anadyr fra 2002 er tilknyttet med en r\xc3\xb8rledning. I 2002 ble ogs\xc3\xa5 byggingen av det nye regionparlamentet fullf\xc3\xb8rt. Det eksisterende Hotel Tsjukotka ble renovert og det er ogs\xc3\xa5 vedtatt bygging av ytterligere et hotell.\n_START_SECTION_\nTransport\n_START_PARAGRAPH_\nByen er ei viktig havn ved Anadyrbukta i Beringhavet. Fra Anadyr Ugolnij lufthavn g\xc3\xa5r det flyruter til mange mindre byer i Russlands fjerne \xc3\xb8sten, samt ruter til Khabarovsk og Moskva og charterfly til Nome i Alaska.'